Midőn e mondottakban a felfogásnak s az előadásnak 
némely sajátságára figyelmeztettünk, a munka valódi tartalmát 
úgy szólván alig megérintettük. Az olvasó közönségre bíz¬ 
zuk azon gazdag kincs megbecslését, melyet a szerző 
ernyedetlen szorgalma mind saját uj megfigyeléseiből, mind 
a régibb adatok gondos öszeállitásából s kritikai megvilá¬ 
gításából meritett s e kötetbe lerakott. Midőn egyrészt az 
előadás világossága, a fogalmak szabatos körülírása és a 
rendszer következetessége e munkát kitűnő tankönyvvé te¬ 
szik, másrészt nem sokat mondunk, ha benne a mikrosco- 
pia kőzettan mai állásának kimerítő viszatükröztetését látjuk, 
s mint ilyet a szaktársak figyelmébe ajánljuk. A mikrosco- 
piai kőzetleirásra vonatkozó irodalomnak gazdag czimjegy- 
zékét, mely a munkához csatoltatott, szives köszönettel fo¬ 
gadjuk. I. B. 
Vegyesek. 
Fontos őslénytani lelet. A szerves ősvilágnak a föld 
rétegeiben rejlő maradványai közül azok érdemelnek különös figyelmet, 
melyek a most élő állat- vagy növényfajok, családok, sőt osztályok szi¬ 
gorú jellegeitől eltérvén, vagyis két vagy több osztály sajátságait 
egybe foglalván, mintegy közvetítő szerepet játszanak a szerves világ 
rendszerében. E tekintetben alig idézhetünk nevezetesebb példát mint 
a hires Arcbaeopterix lithographica Owen nevii madarat, melynek fark¬ 
képződése oly világosan utal azon rokonsági viszonyra, mely a mada¬ 
rakat a hüllőkkel hozza kapcsolatba. Az Archeopterix első s mind¬ 
eddig egyetlen példányát 16 évvel ezelőtt találták a solenhofi kőfejtő¬ 
ben s jelenleg a British Museum őrzi. Folyó év nyarán Bajorország¬ 
ban Triesdorfban Eichstatt mellett ezen nevezetes állatnak egy máso¬ 
dik példányát fedezték fel s ezen uj lelet annál fontosabbnak tekin¬ 
tendő, mivel az első példánynak lényeges hiányát pótolja. Tudjuk 
ugyanis, hogy a londoni példány a madárnak hüllőszerii farkkifejlődé¬ 
sét ugyan igen tisztán mutatja, a lábak is elég jól megvannak, ellen¬ 
ben a fej hiányzik. Az uj példány nemcsak az öszes alak, a fark, a 
szárnyak, a lábak épségére nézve kitűnőnek mondható, hanem — mi 
a fődolog — a nyak, a fej s csőr alkotása is tisztán kivehető. 
19 * 
